## ZMLUVA O DIELO

uzatvorená v zmysle § 536 a nasl. Obchodného zákonníka č. 513/1991 Zb. v platnom znení

**Článok I.**

 **ZMLUVNÉ STRANY**

|  |  |  |
| --- | --- | --- |
| **Objednávateľ:** | **Obchodné meno:** | **PD Veľká Hradná, a.s.** |
|  | **Sídlo:**  | Veľká Hradná 145, 913 24 Veľká Hradná |
|  | **Zapísaný v OR Okresného súdu:** | Trenčín |
|  | **Oddiel:** | Sa |
|  | **Vložka č.:**  | 10718/R |
|  | **Oprávnený konať:**  | JUDr. Michal Bako, predseda predstavenstvaRóbert Žatko,člen predstavenstva |
|  | **IČO:** **DIČ:** | 31 436 6412020384597 |
|  | **IČ DPH:**  | SK2020384597 |
|  | **Banka:** | Tatra banka, a.s. |
|  | **Číslo účtu:** | SK94 1100 0000 0029 4303 9049 |
|  | / ďalej len objednávateľ / |  |
|  |  |  |
| **Zhotoviteľ:** | **Obchodné meno:** |  |
|  | **Sídlo:**  |  |
|  | **Zapísaný v OR Okresného súdu:** |  |
|  | **Oddiel:** |  |
|  | **Vložka č.:**  |  |
|  | **Zástupca objednávateľa:**  |  |
|  | **IČO:****DIČ:**  |  |
|  | **IČ DPH:**  |  |
|  | **Banka:** |  |
|  | **Číslo účtu:** |  |
|  | /ďalej len zhotoviteľ/ |  |
|  |  |  |
|  |  |  |

**Článok II.**

**ÚČEL ZMLUVY**

2.1. Na základe vyhodnotenia ponúk predložených v rámci procesu zadávania zákazky, zmluvné strany uzavretím tejto zmluvy o dielo prejavujú vôľu dohodnúť podmienky a spôsob realizácie predmetu zákazky.

**Článok III.**

**PREDMET ZMLUVY**

3.1. Predmetom zmluvy je záväzok zhotoviteľa zhotoviť dielo: **„STAVEBNÉ ÚPRAVY A NADSTAVBA POZBEROVEJ LINKY - FARMA VEĽKÁ HRADNÁ“** za podmienok stanovených v tejto zmluve, v rozsahu podľa projektovej dokumentácie.

3.2. Miesto plnenia predmetu zmluvy sa nachádza na parcele č. 2089, k. ú. Veľká Hradná.

3.3. Zhotoviteľ sa zaväzuje zhotoviť dielo v súlade s projektovou dokumentáciou vypracovanou projekčným tímom pod vedením Ing. Petra Žuffu, dodanou objednávateľom, ktorá je aj súčasťou podkladov pre spracovanie cenovej ponuky a ktorá zároveň tvorí samostatnú súčasť tejto zmluvy, ako aj všeobecných technických požiadaviek na výstavbu platných v dobe realizácie diela.

* 1. Zhotoviteľ sa zaväzuje realizovať dodávky a práce súvisiace s dielom v súlade s článkom IV. tejto zmluvy, najneskôr v lehotách odsúhlaseného harmonogramu prác, ktorý je neoddeliteľnou súčasťou zmluvy (príloha č. 2).
	2. Všetky zmeny oproti rozsahu prác súvisiacich s dielom uvedenom v bode 3.1. tejto zmluvy, podliehajú dohode medzi zmluvnými stranami a musia byť konzultované s autormi projektovej dokumentácie a objednávateľom.
	3. Vykonanie takýchto prác bude považované za naviac práce, ktoré budú dodatočne ocenené a dohodnutým spôsobom v tejto zmluve faktúrované.
	4. Dielo bude zhotovené v súlade a pri plnom rešpektovaní platných predpisov slovenských technických noriem vzťahujúcich sa ku predmetu plnenia.
	5. Objednávateľ sa zaväzuje, že riadne a včas dokončené dielo bez vád a nedostatkov prevezme, zaplatí za jeho zhotovenie dohodnutú cenu a poskytne zhotoviteľovi dojednané spolupôsobenie.
	6. Podklady pre uzatvorenie zmluvy:
* projektová dokumentácia v rozsahu realizačného projektu (samostatná súčasť zmluvy),
* závery z pracovného stretnutia k objasneniu technického riešenia a cenovej kalkulácie,
* cenová ponuka zhotoviteľa, rozpočet a ocenené položky výkazu výmer (príloha č. 1),
* časový harmonogram prác (príloha č. 2).

**Článok IV.**

**DOBA PLNENIA**

* 1. Zhotoviteľ zrealizuje predmet plnenia v nasledovných termínoch:

**Začiatok realizácie:** na základe výzvy zo strany objednávateľa.

**Ukončenie a odovzdanie** do 31.10.2024

**diela ako celku:** konkrétny harmonogram prác tvorí prílohu č. 2

 tejto zmluvy.

* 1. V závislosti od konkrétnych podmienok je možné začať dodávky a práce v zmysle tejto zmluvy aj skôr, a to na základe dohody zmluvných strán, pričom platí povinnosť odsúhlasiť novo upravený harmonogram prác s objednávateľom, najmä z dôvodu zaistenia koordinácie dodávok a prác ostatných poddodávateľov stavby. Táto zmena nebude mať vplyv na ostatné ustanovenia zmluvy, musí však rešpektovať obmedzenia ostatných poddodávateľov a potrebu zaistenia plynulosti existujúcej prevádzky objednávateľa.
	2. Objednávateľ odovzdá stavenisko formou písomného vzájomne potvrdeného protokolu o odovzdaní a prevzatí, ktorý bude neoddeliteľnou súčasťou zmluvy (príloha č.3). Súčasne s odovzdaním staveniska zabezpečí objednávateľ umožnenie vjazdu na stavenisko.
	3. Zhotoviteľ sa zaväzuje objednávateľovi oznámiť presný termín zahájenia prác najneskôr 3 kalendárne dni pred realizáciou týchto prác. Zhotoviteľ dohodne so zodpovedným zástupcom objednávateľa konkrétny čas zahájenia uvedených prác.
	4. Dielo bude uskutočňované v súlade s harmonogramom prác a jeho dodržiavanie bude predmetom kontroly zo strany objednávateľa alebo ním poverenej osoby. Prípadné omeškania v dodávkach a prácach musia byť zo strany zhotoviteľa odôvodnené a zdokumentované v stavebnom denníku.
	5. O predvídateľných oneskoreniach musí byť objednávateľ ihneď informovaný, pričom zhotoviteľ musí prijať účinné protiopatrenia s primeranými organizačnými opatreniami a zamedziť, resp. minimalizovať možné časové straty, finančné škody a dopady na kvalitu zhotovenia diela.
	6. Skutočnosti oprávňujúce prípadné posunutie termínu ukončenia diela, najmä vyššia moc, musia byť zaznačené v stavebnom denníku a akceptované objednávateľom. V takomto prípade sa posunutie termínu nebude považovať za omeškanie.

* 1. Dielo bude považované za skončené podpísaním odovzdávacieho protokolu objednávateľom /Protokol o odovzdaní a prevzatí diela/, ktorý bude vyhotovený v 3-och origináloch (dva pre objednávateľa a jeden pre zhotoviteľa). Odovzdávanie a protokol pripraví zhotoviteľ, pričom objednávateľa na prevzatie diela vyzve (písomne, e-mailom) minimálne tri pracovné dni vopred.
	2. Pokiaľ zhotoviteľ riadne ukončí dielo a pripraví ho na odovzdanie, objednávateľ sa zaväzuje ho prevziať aj v skoršom termíne ponúkanom zhotoviteľom.
	3. Objednávateľ dielo prevezme aj s drobnými vadami, ktoré nebránia plnohodnotnému užívaniu diela. Termíny ich odstránenia budú dohodnuté v protokole.
	4. Zhotoviteľ je oprávnený požadovať zmenu termínov v nasledovných prípadoch:
* z dôvodu rozhodnutia orgánov štátnej správy bez zavinenia zhotoviteľa,
* z dôvodu prerušenia alebo pozastavenia prác zo strany objednávateľa resp. projektanta,
* v nadväznosti na dodržanie BOZP a technologických predpisov, kedy je objednávateľ povinný akceptovať predĺženie termínu realizácie diela o počet dní, kedy nebolo možné z uvedených dôvodov práce realizovať,
* z dôvodu zásahu vyššej moci.

**Článok V.**

**CENA DIELA**

* 1. Cena diela v zmysle článku III. tejto zmluvy o dielo je stanovená v súlade s ustanoveniami zákona č. 18/1996 Z. z. o cenách v znení neskorších predpisov, vyhláškou č. 87/1996 Z. z., ktorou sa tento zákon vykonáva, na základe cenovej ponuky zhotoviteľa v nasledovnej výške:

|  |  |
| --- | --- |
| **Stavebný objekt** | **Zmluvná cena v EUR bez DPH** |
| **STAVEBNÉ ÚPRAVY A NADSTAVBA POZBEROVEJ LINKY - FARMA VEĽKÁ HRADNÁ** |  |

**Slovom:**

Cena diela bude fakturovaná bez DPH, s prenosom daňovej povinnosti podľa § 69 ods. 12 písm. j) zákona o DPH.

* 1. Zhotoviteľ sa dôkladne oboznámil s projektovou dokumentáciu a obsahom súvisiacich dodávok a prác, osobne sa zúčastnil miestnej obhliadky a pracovných stretnutí na objasnenie technologického postupu prác a harmonogramu prác, sú mu známe všetky okolnosti sprevádzajúce realizáciu diela.
	2. Uvedená cena je pevná a nemenná vo vzťahu k rozsahu prác súvisiacich s dielom uvedenom v bode 3.1. tejto zmluvy. K jej zmene oproti bodu 5.1. tejto zmluvy môže dôjsť len na základe dohody oboch zmluvných strán. Podkladom pre úpravu ceny musí byť kvalitatívna a/alebo kvantitatívna špecifikácia odôvodnene zmeneného objemu dodávok alebo prác.
	3. V dohodnutej cene sú obsiahnuté všetky náklady potrebné na riadne zhotovenie diela, vrátane nákladov na projekciu, všestranné zabezpečenie staveniska potrebnou technikou, pracovníkov pracovným náradím, ochrannými pomôckami, lešením a pod. (zariadením staveniska).
	4. Akákoľvek zmena ceny musí byť urobená písomným dodatkom k tejto zmluve alebo samostatnou objednávkou nezávisle na tejto zmluve.
	5. V prípade, že objednávateľ požaduje od zhotoviteľa realizáciu dodávok a prác, ktoré nie sú zahrnuté v predmete plnenia podľa bodu 3.1. tejto zmluvy (naviac práce), zhotoviteľ ich ocení a predloží objednávateľovi na odsúhlasenie. Po odsúhlasení zo strany objednávateľa sa vyhotoví dodatok k tejto zmluve, ktorý musí byť podpísaný oprávnenými zástupcami oboch zmluvných strán.
	6. Odsúhlasené naviac práce budú fakturované samostatne na základe dodatku podľa predchádzajúceho odseku podpísaného oboma zmluvnými stranami.
	7. Akékoľvek začatie dodávok nad rámec požadovaného objemu a/alebo naviac prác s tým súvisiacich musí byť zaznačené v stavebnom denníku a odsúhlasené zástupcom objednávateľa.
	8. V prípade, ak objem dodávok alebo prác bude obmedzený, resp. dôjde k jeho zníženiu (menej práce), zhotoviteľ na ne objednávateľa upozorní a po ocenení predloží objednávateľovi zmenu ceny na odsúhlasenie. Po odsúhlasení sa vyhotoví dodatok k tejto zmluve, ktorý musí byť podpísaný oprávnenými zástupcami oboch zmluvných strán.
	9. Akékoľvek limitovanie dodávok pod rámec požadovaného objemu a/alebo menej prác s tým súvisiacich musí byť zaznačené v stavebnom denníku a odsúhlasené zástupcom objednávateľa.

**Článok VI.**

**PLATOBNÉ PODMIENKY**

* 1. Objednávateľ neposkytne zhotoviteľovi žiadny preddavok, ani zálohy.
	2. Zhotoviteľ bude dodávky a práce fakturovať prostredníctvom jednej priebežnej a jednej záverečnej vyúčtovacej faktúry.
	3. Priebežná faktúra bude vystavená od zhotoviteľa po 3 mesiacoch od zahájenia realizácie prác k poslednému dňu príslušného kalendárneho mesiaca na základe objednávateľom odsúhlaseného písomného súpisu vykonaných dodávok a prác. Záverečná vyúčtovacia faktúra bude môcť byť zo strany zhotoviteľa vystavená po protokolárnom odovzdaní diela zo strany zhotoviteľa a po prevzatí riadne zhotoveného diela zo strany objednávateľa.
	4. Splatnosť vystavených faktúr bude 30 dní po doručení faktúry na základe preberacieho protokolu o odovzdaní diela v prípade záverečnej platby a na základe súpisu vykonaných dodávok a prác odsúhlasených od objednávateľa v prípade priebežnej platby.
	5. Objednávateľ si uplatňuje tzv. zádržné vo výške 8 %  z vyúčtovacej faktúry na prípadné odstránenie vád, resp. nedostatkov uvedených písomne v protokole o odovzdaní a prevzatí diela. Z toho 4% uhradí objednávateľ do 10 dní od termínu odstránenia všetkých kolaudačných vád a 4% uhradí po 12 mesiacoch riadnej prevádzky odovzdaného diela.

* 1. Faktúra bude obsahovať nasledovné údaje:
* číslo daňového dokladu (faktúry),
* označenie zmluvných strán: obchodné meno, adresu sídlo, IČO, IČDPH,
* názov projektu: **STAVEBNÉ ÚPRAVY A NADSTAVBA POZBEROVEJ LINKY - FARMA VEĽKÁ HRADNÁ**,
* odvolanie na ustanovenie zmluvy oprávňujúce k fakturácii,
* označenie peňažného ústavu a číslo bankového účtu zhotoviteľa, na ktorý sa má platiť,
* deň vystavenia, deň splatnosti, dátum zdaniteľného plnenia,
* fakturovanú sumu v €,
* hodnotu DPH v % a v €,
* označenie osoby, ktorá faktúru vystavila,
* pečiatku a podpis zodpovednej osoby za zhotoviteľa.
	1. Ak faktúra nebude obsahovať príslušné náležitosti alebo bude vyhotovená obsahovo nesprávne, je objednávateľ oprávnený vrátiť ju zhotoviteľovi v lehote splatnosti s písomným odôvodnením na doplnenie a prepracovanie. V takom prípade sa plynutie lehoty splatnosti zastaví a nová lehota splatnosti začne plynúť doručením opravenej faktúry objednávateľovi.
	2. V prípade, ak zhotoviteľ v dohodnutej lehote neodstráni vady a nedostatky uvedené v preberacom protokole, s ich odstránením zjavne mešká, alebo ich odstránenie neopodstatnene odmietne, môže objednávateľ použiť primeraný objem finančných prostriedkov zo zádržného na úhradu nákladov tretej strany na odstránenie týchto vád a nedostatkov a refundáciu následne vzniknutých škôd.
	3. Prílohou priebežných faktúr je:
* súpis vykonaných dodávok a prác zhotoviteľa.
	1. Prílohami záverečnej vyúčtovacej faktúre sú:
* protokol o odovzdaní a prevzatí diela,
* zisťovací protokol o vykonaných stavebných prácach (krycí list),
* súpis vykonaných dodávok a prác.

**Článok VII.**

 **Záručná doba - zodpovednosť za vady**

* 1. Na montážne činnosti zhotoviteľ poskytuje záruku 36 mesiacov, ktorá začína plynúť odo dňa protokolárneho odovzdania diela objednávateľovi.
	2. Na stavebný celok zhotoviteľ poskytuje záruku 60 mesiacov.
	3. Zjavné vady a kompletnosti dodávky je objednávateľ povinný reklamovať do 15 dní od prevzatia diela. Iné vady je povinný objednávateľ oznámiť zhotoviteľovi bez zbytočného odkladu po tom, ako ich objednávateľ zistí.
	4. Práva objednávateľa z vád zanikajú, ak objednávateľ vady riadne a včas neoznámi písomne zhotoviteľovi.
	5. Kvalita, tolerancie a kompletnosť dodávky je určená slovenskými normami, ak pri špecifikácii dodávky nebolo dohodnuté inak. V prípade, že sa na dielo nevzťahuje norma, platia ako technické podmienky hodnoty uvedené v technickej špecifikácii.
	6. Pre dodacie podmienky použité v zmluve platí, že zmluvné strany chcú dosiahnuť právne účinky stanovené dodacími podmienkami INCOTERMS 2000, vydanými Medzinárodnou obchodnou komorou v Paríži. Pre ich výklad platí znenie platné v okamihu uzatvorenia zmluvy.
	7. Záruka sa nevzťahuje na vady spôsobené neodbornou obsluhou alebo neodborným zásahom inej osoby.
	8. Zmluvné strany definujú vady takto:
* zjavné vady, t. j. vady, ktoré objednávateľ zistil, resp. mohol zistiť odbornou prehliadkou pri preberaní diela. Tieto vady musia byť reklamované v preberacom protokole s uvedením dohodnutých termínov ich odstránenia,
* skryté vady, t. j. vady, ktoré objednávateľ nemohol zistiť pri prevzatí diela a vyskytnú sa v záručnej dobe.
	1. Ak objednávateľ reklamuje u zhotoviteľa vady zhotoveného diela v záručnej dobe, je zhotoviteľ povinný najneskôr do 3 pracovných dní písomne vyjadriť sa k povahe reklamovaných vád. Zmluvné strany sú následne povinné písomne dohodnúť lehotu a spôsob odstránenia reklamovaných vád. V prípade, ak sa zmluvné strany nedohodnú, lehotu a spôsob odstránenia reklamovaných vád určí objednávateľ.
	2. Objednávateľ je povinný umožniť zhotoviteľovi prístup do priestoru, pokiaľ je to potrebné pre riadne odstránenie vád diela.
	3. Záruka sa nevzťahuje na:
* násilné poškodenie diela,
* práce a konštrukcie, ktoré neboli predmetom plnenia tejto zmluvy,
* vady vzniknuté pôsobením vyššej moci, ak takéto riziká nemali byť kalkulované statickým realizačným projektom.
	1. Zhotoviteľ zodpovedá za to, že dielo podľa tejto zmluvy je zhotovené podľa predloženej projektovej dokumentácie, v súlade s požiadavkami objednávateľa, v súlade s platnými normami (STN) a v zodpovedajúcej kvalite a že túto kvalitu má v čase odovzdávacieho konania a počas záručnej doby bude mať vlastnosti dojednané v tejto zmluve.
	2. Zhotoviteľ zodpovedá za vady diela, ktoré vznikli po odovzdaní predmetu plnenia, ak boli spôsobené porušením jeho povinností.
	3. Zhotoviteľ sa zaväzuje, že počas záručnej doby má objednávateľ právo:
* požadovať bezplatné odstránenie vady poskytnutím nového plnenia, ak ide o vady neopraviteľné alebo s ich opravou by boli spojené neprimerané náklady, požadovať dodanie chýbajúceho tovaru alebo požadovať odstránenie právnych vád alebo,
* požadovať bezplatné odstránenie vady opravou vadnej časti predmetu plnenia, ak ide o vady opraviteľné.
	1. Objednávateľ je povinný vady písomne reklamovať u zhotoviteľa bez zbytočného odkladu po ich zistení. V reklamácií musí vady opísať, prípadne uviesť ako sa prejavujú. V reklamácii objednávateľ uvádza aj svoje požiadavky.
	2. Zhotoviteľ sa zaväzuje začať s odstraňovaním vád bezodkladne, a to v lehote určenej zmluvnými stranami resp. v lehote v súlade s bodom 7.9. tejto zmluvy určenej objednávateľom a vady odstrániť v stanovenej lehote.
	3. V prípade vád ohrozujúcich prevádzku sa zhotoviteľ zaväzuje odstrániť vadu do 24 hodín od oznámenia tejto vady zo strany objednávateľa zhotoviteľovi.
	4. Zhotoviteľ nezodpovedá za vady, ktoré boli spôsobené použitím podkladov prevzatých od objednávateľa a zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na ňu upozornil objednávateľa, a ten na ich použití trval.
	5. Zhotoviteľ neručí za škody vzniknuté neodbornou alebo inou neprimeranou manipuláciou objednávateľa.
	6. V prípade zistenia vád a nedorobkov sa záručná doba predlžuje o dobu potrebnú na ich odstránenie.

**Článok VIII.**

 **PODMIENKY VYKONANIA DIELA**

* 1. Zariadenie staveniska bude realizované vo vlastnej réžii zhotoviteľom, miesta pripojenia na vodu a elektrinu si dohodne s objednávateľom pri preberaní staveniska.
	2. Zhotoviteľ si zabezpečí prevádzkové, sociálne a výrobné zariadenia staveniska a nevyhnutný skladovací priestor. Náklady na prevádzku, údržbu a likvidáciu sú súčasťou zmluvnej ceny.
	3. Odpady budú likvidované v starostlivosti zhotoviteľa priebežne, bez ich kumulovaného zhromažďovania na stavenisku.
	4. Zhotoviteľ vykoná predmet zmluvy vo vlastnom mene a na vlastnú zodpovednosť, v súlade so všetkými zmluvne dohodnutými podmienkami a v požadovanej akosti podľa platných noriem STN a za dodržania všetkých podmienok ochrany zdravia pri práci.
	5. Materiály, stavebné diely a výrobky zabezpečuje zhotoviteľ a musia byť dokladované certifikátmi zhody v zmysle platného zákona o stavebných výrobkoch.
	6. Zhotoviteľ vyčlení vlastného pracovníka do funkcie stavbyvedúceho a zaistí vedenie stavebného denníka podľa ustanovení § 46 a nasl. zákona č. 50/1976 Zb. Stavebný zákon v platnom znení a § 28 vyhlášky Ministerstva životného prostredia č. 453/2000 Z. z.. Stavebný denník musí byť kedykoľvek prístupný na stavenisku.
	7. Zástupca objednávateľa, rovnako ako aj oprávnený zástupca zhotoviteľa, sa k vykonaným zápisom v stavebnom denníku musia vyjadriť v lehote do 3 pracovných dní, inak sa príslušný zápis bude požadovať za odsúhlasený.
	8. Zástupca objednávateľa na stavbe:

Zodpovedný stavbyvedúci zhotoviteľa:

Zástupca objednávateľa na stavbe môže poveriť inú osobu úlohami v rozsahu jeho pôsobnosti.

* 1. Zmluvné strany sa zaväzujú vysielať svojich oprávnených zástupcov na „kontrolné dni“ konané na stavenisku 1 x týždenne (spravidla v utorok), ktoré bude organizovať objednávateľ po dohovore so zhotoviteľom. Z týchto porád budú vykonávané zápisy, ktoré budú mať záväzný charakter z hľadiska termínov a obsahu prijatých opatrení a úloh.
	2. Zhotoviteľ je povinný zabezpečiť účasť svojich zamestnancov na preverovaní svojich dodávok a prác, ktoré vykonáva zástupca objednávateľa a urobiť okamžité opatrenia na odstránenie vytknutých vád a odchýlok od dokumentácie.
	3. Žiadna časť diela nesmie byť zakrytá bez predchádzajúceho súhlasu zástupcu objednávateľa a zhotovenia fotodokumentácie. Zhotoviteľ je povinný umožniť skontrolovanie akejkoľvek časti diela, ktorá má byť zakrytá. Zhotoviteľ aspoň 3 pracovné dni vopred vyzve zástupcu objednávateľa, že časť diela bude zakrývať. Zástupca objednávateľa vykoná kontrolu. V prípade, že ju nevykoná, je povinný uhradiť náklady dodatočného odkrytia, pokiaľ také odkrytie požaduje. Ak sa však pri dodatočnom odkrytí zistí, že vykonané práce boli vadné, nesie náklady dodatočného odkrytia zhotoviteľ.
	4. Zhotoviteľ je povinný na prevzatom stavenisku, v jeho okolí a na prenechaných inžinierskych sieťach udržiavať poriadok a čistotu. Zároveň je zhotoviteľ povinný stavenisko osvetliť a v prípade potreby aj oplotiť alebo inak vhodne zabezpečiť, a to všetko na vlastné náklady.
	5. Zhotoviteľ je povinný nepretržite monitorovať pohyb všetkých osôb na stavenisku počas celej doby trvania zhotovenia diela, a to až do jeho odovzdania.
	6. Zhotoviteľ zodpovedá za poriadok na stavbe. Pokiaľ zhotoviteľ znečistí verejné komunikácie, po ktorých dováža materiál a mechanizmy, je povinný zabezpečiť ich vyčistenie.
	7. Zhotoviteľ je povinný zabezpečiť zreteľné označenie nebezpečných zón a pracovných priestorov, zaistiť bezpečnú premávku vozidiel po vyhradených trasách a poučené a oprávnené osoby na navádzanie techniky pri vjazde a výjazde na stavenisko.
	8. Technika musí byť pred výjazdom očistená na mieste pri vjazde a výjazde na stavenisko. Zhotoviteľ nesie plnú zodpovednosť za prípadné kolízie na komunikácii v blízkosti staveniska v priamej súvislosti s porušením ustanovení bodov tohto článku.
	9. Objednávateľ upozorňuje zhotoviteľa na potrebu vyhnúť sa kolízii s parkujúcimi vozidlami, pohybujúcimi sa vozidlami, poľnohospodárskymi strojmi a osobami v priestoroch objednávateľa. Zhotoviteľ sa zaväzuje, že jeho zamestnanci a ostatní pracovníci nebudú parkovať svoje motorové vozidlá v priestoroch areálu objednávateľa.
	10. Zhotoviteľ nesie plnú zodpovednosť za zabezpečenie techniky, náradia, prístrojov, pomôcok a všetkých ďalších predmetov potrebných pre zhotovovanie diela, ponechaných na stavenisku po odchode zamestnancov proti prípadnej krádeži alebo zneužitiu. Objednávateľ nezaisťuje stráženie staveniska a nezodpovedá za akúkoľvek škodu spôsobenú krádežou, či poškodením vecí.
	11. Objednávateľ požaduje, aby bol zhotoviteľ preukázateľne zabezpečený vhodnou poistnou zmluvou pre potreby krytia zjavných škôd, strát a krádeží, ku ktorým počas zhotovovania diela môže dôjsť: POISTNÁ ZMLUVA č.:
	12. K termínu odovzdávania diela zhotoviteľ pripraví a objednávateľovi odovzdá všetky požadované (potrebné) dokumenty pre riadnu kolaudáciu a neskoršie prevádzkovanie diela:
* certifikáty použitých materiálov,
* osvedčenie o kvalite a kompletnosti dodávky, príslušné úradné skúšky,
* zápisnice o vykonaných predpísaných skúškach /zvary, nátery, revízne skúšky.../,
* príspevky do vnútorného prevádzkového predpisu (poriadku) objednávateľa za technologické súbory, kde sa predpokladá dodržiavanie osobitných prevádzkových podmienok, termínov kontrol a revízií, úkonov ošetrovania alebo údržby (servisu).
	1. Pri odovzdaní diela je zhotoviteľ povinný usporiadať stroje, výrobné zariadenia, materiál a odpady na stavenisku tak, aby bolo možné dielo riadne prevziať a bezpečne prevádzkovať.
	2. Zhotoviteľ musí zo staveniska odstrániť stroje, výrobné zariadenia, materiál a odpady najneskôr do termínu odovzdania a prevzatia diela.
	3. Ak vznikne škoda neoprávneným vstupom na pozemky tretích osôb alebo ich poškodením, prípadne svojvoľným uzatvorením ciest, porušením inžinierskych sietí, zodpovedá za takúto škodu zhotoviteľ.
	4. Zhotoviteľ sa touto zmluvou zaväzuje poskytnúť objednávateľovi potrebnú súčinnosť a všetky požadované podklady pre účely kolaudačného konania a dodať projekt skutočného vyhotovenia stavby pre potreby riadnej budúcej prevádzky objektu.

 **Článok IX.**

 **BEZPEČNOSŤ A OCHRANA ZDRAVIA PRI PRÁCI**

* 1. Zhotoviteľ sa za účelom zabezpečenia bezpečnosti a ochrany zdravia pri práci bude riadiť platnými právnymi predpismi upravujúcimi dotknuté oblasti, a to najmä:
* Zákon č. 124/2006 Z. z. o bezpečnosti a ochrane zdravia pri práci v znení neskorších predpisov,
* Nariadenie vlády č. 396/2006 Z. z. o minimálnych bezpečnostných a zdravotných požiadavkách na stavenisko,
* Vyhláška MPSVaR SR č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností,
* Zákon č. 314/2001 Z. z. o ochrane pred požiarmi,
* Vyhláška MV SR č. 121/2002 Z. z. o požiarnej prevencii,
* Vyhláška MV SR č. 94/2004 Z. z. ktorou sa ustanovujú technické požiadavky na protipožiarnu bezpečnosť pri výstavbe a pri užívaní stavieb.
	1. Zhotoviteľ zabezpečí všetky opatrenia súvisiace s BOZP a protipožiarnou ochranou pre realizáciu predmetu zmluvy.
	2. V prípade pracovného úrazu alebo mimoriadnej udalosti z titulu zjavného a preukázateľného porušenia BOZP na strane zhotoviteľa, preberá tento plnú zodpovednosť za následky z toho vyplývajúce.
	3. Objednávateľ zvlášť upozorňuje zhotoviteľa na práce vo výškach, lešenárske práce, a s tým súvisiace potrebné lekárske prehliadky, bezpečnostné, ako i odborné školenia pracovníkov zhotoviteľa, pohybujúcich sa na stavbe.
	4. Objednávateľ bude požadovať od zhotoviteľa pred začatím prác písomne potvrdený menný zoznam zamestnancov s ich podpismi o účasti na predpísaných školeniach.
	5. Zhotoviteľ zodpovedá za bezpečnosť a ochranu zdravia pri práci svojich zamestnancov, ako aj všetkých osôb, ktoré sa nachádzajú na stavenisku a vykonávajú činnosť pre zhotoviteľa. Zhotoviteľ je povinný viesť evidenciu zamestnancov a iných osôb na stavenisku.
	6. Zhotoviteľ sa zaväzuje, že jeho pracovníci budú nosiť oblečenie zreteľne označené firemnou značkou, tak aby mal objednávateľ prehľad o ľuďoch pohybujúcich sa na stavenisku.
	7. Zhotoviteľ sa zaväzuje dodržiavať všetky bezpečnostné, hygienické, požiarne a ekologické predpisy. Zhotoviteľ sa zaväzuje, že si sám zabezpečí sústavnú kontrolu nad bezpečnosťou práce pri činnostiach na pracoviskách objednávateľa.
	8. Zhotoviteľ je povinný vystrojiť svojich pracovníkov potrebnými ochrannými pracovnými prostriedkami. Zamestnanci zhotoviteľa sú povinní nosiť predpísané ochranné pomôcky (vesty, prilby, rukavice, popruhy, obuv a odev) a za nesplnenie tejto povinnosti môže zástupca objednávateľa udeliť za každý jednotlivý prípad takéhoto porušenia finančnú pokutu vo výške 100,- EUR. Toto porušenie musí byť zdokumentované a zaznamenané v stavebnom denníku.
	9. Zhotoviteľ je povinný v súlade s ustanoveniami Zákonníka práce zabezpečiť prítomnosť svojich pracovníkov na stavenisku objednávateľa len v pracovných dňoch v pracovnej dobe, ktorá je presne vymedzená, a to od: 6.00 hod – 22.00 hod. Po skončení pracovnej doby sú všetci pracovníci zhotoviteľa povinní bez zbytočného odkladu opustiť stavenisko.
	10. Zhotoviteľ je povinný zabezpečiť pohyb svojich pracovníkov len po prístupových komunikáciách určených objednávateľom. V prípade pracovného úrazu vyplývajúceho z porušenia tohto príkazu, zodpovedá za následky zhotoviteľ.
	11. Zhotoviteľ je povinný v plnom rozsahu dodržiavať ustanovenia Zákona o požiarnej ochrane, dodržiavať zákaz fajčenia a predpisy o používaní otvoreného ohňa na pracovisku, neobmedzovať priechodnosť komunikácií, neskladovať horľavý materiál v požiarne nebezpečných priestoroch.
	12. V prípade zriadenia stálej služby na stavenisku zo strany objednávateľa sú pracovníci zhotoviteľa povinní uposlúchnuť výzvu na kontrolu vynášaného a vyvážaného materiálu, oprávnenosť vstupu do objektu, resp. na opustenie priestoru staveniska v prípade zjavného požitia alkoholických nápojov, omamných alebo psychotropných látok.
	13. V limitoch staveniska platí nulová tolerancia k požitiu alkoholu alebo inej omamnej či psychotropnej látky. Zástupca objednávateľa, podobne ako stavbyvedúci zhotoviteľa, majú právo náhodným testom kontrolovať plnenie tejto povinnosti. V prípade zistenia porušenia bude pracovník zhotoviteľa okamžite vykázaný zo staveniska a na prácach v zmysle tejto zmluvy sa ďalej podieľať nesmie.
	14. Zástupca objednávateľa je oprávnený dať pracovníkom zhotoviteľa príkaz prerušiť prácu, ak zodpovedný pracovník zhotoviteľa nie je dosiahnuteľný a ak je ohrozená bezpečnosť uskutočňovanej stavby, život alebo zdravie pracujúcich na stavbe, dielo ne je vykonávané v požadovanej kvalite a hrozia iné vážne škody.

**Článok X.**

 **VYŠŠIA MOC**

* 1. Za zásah vyššej moci sa považujú okolnosti takého charakteru a rozsahu, ktoré nastali po uzatvorení zmluvy, a ktoré ani jedna zo zmluvných strán nemohla predvídať alebo jej zabrániť.
	2. Zmluvné strany sú povinné navzájom sa písomne informovať o začiatku a konci pôsobenia vyššej moci, a to do 3 pracovných dní od jej vzniku alebo ukončenia.

**Článok XI.**

 **ZODPOVEDNOSŤ ZA ŠKODY A SANKCIE**

* 1. Za nedodržanie plnenia predmetu zmluvy riadne a včas a za nedodržanie stanoveného termínu zhotovenia diela je zhotoviteľ povinný uhradiť objednávateľovi zmluvnú pokutu vo výške 4% zo zmluvnej ceny diela vrátane zmluvnej pokuty 1 000,- EUR za každý aj začatý deň omeškania pri omeškaní sa s plnením predmetu zmluvy riadne a včas podľa harmonogramu prác a  pri omeškaní sa s odovzdaním diela v termíne podľa bodu 4.1. tejto zmluvy. Uplatnením zmluvnej pokuty objednávateľom nie je dotknutý nárok objednávateľa na náhradu škody v plnej výške.
	2. Zhotoviteľ zaplatí objednávateľovi za omeškanie s odstránením prípadných nedorobkov a vád diela uvedených v preberacom protokole oproti dohodnutým termínom zmluvnú pokutu vo výške 100,- EUR za každú z nich, a to za každý deň omeškania oproti v preberacom protokole dohodnutým termínom ich odstránenia. Uplatnením zmluvnej pokuty objednávateľom nie je dotknutý nárok objednávateľa na náhradu škody v plnej výške.
	3. V prípade, že dielo podľa predmetu tejto zmluvy nebude riadne skolaudované, je zhotoviteľ povinný nahradiť objednávateľovi škodu tým spôsobenú, a to vo výške objednávateľovi nepreplatených finančných prostriedkov uvedených v Zmluve o poskytnutí nenávratného finančného príspevku 041TN520372.

**Článok XII.**

**TRVANIE ZMLUVY**

* 1. Táto zmluva nadobúda platnosť a účinnosť dňom jej podpisu oboma zmluvnými stranami.
	2. Táto zmluva zaniká:

a) písomnou dohodou oboch zmluvných strán o skončení trvania tejto zmluvy ku dňu uvedenú v takejto dohode,

b) písomnou výpoveďou objednávateľa aj bez uvedenia dôvodu s výpovednou dobou jeden (1) mesiac počítanou od prvého dňa kalendárneho mesiaca nasledujúceho po kalendárnom mesiaci, v ktorom došlo k doručeniu výpovede zhotoviteľovi,

c) písomným odstúpením od tejto zmluvy podľa bodu 12.3. alebo 12.4. tejto zmluvy.

12.3. Objednávateľ je oprávnený písomne odstúpiť od tejto zmluvy v prípade, ak:

a) sa zhotoviteľ dostane do omeškania so zhotovením diela podľa tejto zmluvy alebo jeho časti o viac ako 7 kalendárnych dní alebo

b) zhotoviteľ porušil akúkoľvek povinnosť vyplývajúcu mu z tejto zmluvy a k náprave nedošlo ani po uplynutí dodatočnej lehoty 7 kalendárnych dní poskytnutej zhotoviteľovi v písomnej výzve uskutočnenej zo strany objednávateľa alebo

c) sa akékoľvek vyhlásenie zhotoviteľa podľa tejto zmluvy ukázalo ako nepravdivé, neúplné alebo nesplnené alebo

e) v procese zadávania zákazky zhotoviteľ predložil nepravdivé doklady alebo uviedol nepravdivé, neúplné alebo skreslené údaje alebo

f) zhotoviteľ vstúpil do likvidácie alebo sa voči zhotoviteľovi začalo konkurzné alebo reštrukturalizačné konanie alebo

g) dôjde ku skončeniu trvania / zrušeniu Zmluvy o poskytnutí nenávratného finančného príspevku 041TN520372 z akýchkoľvek dôvodov alebo

h) výsledky administratívnej finančnej kontroly zo strany poskytovateľa nenávratného finančného príspevku objednávateľovi na základe Zmluvy o poskytnutí nenávratného finančného príspevku 041TN520372 uzavretej medzi objednávateľom a poskytovateľom nenávratného finančného príspevku neumožňujú financovanie výdavkov vzniknutých z tohto obstarávania resp. z tejto zmluvy alebo žiadosť o poskytnutie nenávratných finančných prostriedkov nebude schválená.

12.4. Zhotoviteľ je oprávnený písomne odstúpiť od tejto zmluvy v prípade, ak sa objednávateľ dostane do omeškania s úhradou faktúry za zhotovenie diela podľa tejto zmluvy o viac ako 60 dní od uplynutia lehoty jej splatnosti.

12.5. V prípade odstúpenia od tejto zmluvy táto zmluva zaniká dňom doručenia písomného oznámenia odstupujúcej zmluvnej strany druhej zmluvnej strane. Časť diela zhotoveného na základe tejto zmluvy do odstúpenia od tejto zmluvy sa stáva vlastníctvom objednávateľa. Odstúpením od tejto zmluvy vzniká zhotoviteľovi nárok fakturovať zmluvne dohodnutú cenu v plnej výške za tie časti diela, ktoré boli riadne zhotovené a protokolárne prevzaté objednávateľom.

12.6. Nároky objednávateľa na náhradu škody a/alebo nárokov vyplývajúcich zo zodpovednosti za vady zhotovovaného diela alebo jeho časti a/alebo na úhradu sankcií podľa tejto zmluvy a/alebo zákonných sankcií nie sú odstúpením od tejto zmluvy dotknuté.

**Článok XIII**

 **OSOBITNÉ USTANOVENIA**

* 1. Zhotoviteľ je v súvislosti so zhotovením diela podľa tejto zmluvy oprávnený realizovať časť diela prostredníctvom subdodávateľa resp. viacerých subdodávateľov. Oprávnenie zhotoviteľa podľa predchádzajúcej vety sa však nevzťahuje na zhotovenie diela podľa tejto zmluvy prostredníctvom subdodávateľa resp. viacerých subdodávateľov ako celku. Zodpovednosť za zhotovenie diela podľa tejto zmluvy v prípade realizácie časti diela podľa tejto zmluvy prostredníctvom subdodávateľa resp. viacerých subdodávateľov nesie v celom rozsahu zhotoviteľ.
	2. Zhotoviteľ je v čase uzavretia tejto zmluvy povinný v rámci samostatnej prílohy tejto zmluvy uviesť údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, ak ide o subdodávateľa, ktorý má povinnosť zápisu do Registra partnerov verejného sektora. Táto povinnosť zhotoviteľa v rovnakom rozsahu platí aj pri každej zmene subdodávateľa.
	3. Zhotoviteľ vyhlasuje, že vzhľadom na charakter finančného plnenia podľa tejto zmluvy spĺňa a počas trvania tejto zmluvy bude spĺňať všetky a akékoľvek požiadavky pre neho vyplývajúce zo zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**Zákon o RPVS**“). Zhotoviteľ v tejto súvislosti vyhlasuje, že v prípade, ak bude dielo podľa tejto zmluvy realizovať prostredníctvom subdodávateľa, každý subdodávateľ zhotoviteľa spĺňa a počas trvania tejto zmluvy bude spĺňať všetky a akékoľvek požiadavky pre takéhoto subdodávateľa vyplývajúce zo Zákona o RPVS, ak takéto požiadavky zo Zákona o RPVS pre neho vyplývajú.
	4. Zhotoviteľ sa zaväzuje strpieť výkon kontroly / auditu / overovania vykonávaných vo vzťahu k objednávateľovi a/alebo k dielu podľa tejto zmluvy zo strany oprávnených osôb, poskytnúť objednávateľovi a oprávneným osobám všetku nimi požadovanú súčinnosť a plniť všetky povinnosti a záväzky, ktoré sa na zhotoviteľa v tejto súvislosti vzťahujú alebo sa neho môžu vzťahovať, najmä, nie však výlučne, povinnosti týkajúce sa predkladania a uchovávania dokumentácie súvisiacej s realizáciou diela podľa tejto zmluvy, a to po dobu platnosti a účinnosti tejto zmluvy, resp. po dobu vyplývajúcu z tejto zmluvy, ako aj po dobu platnosti a účinnosti, resp. po dobu vyplývajúcu zo Zmluvy o poskytnutí nenávratného finančného príspevku 041TN520372 zverejnenej v Centrálnom registri zmlúv. V tejto súvislosti sú oprávnenými osobami najmä:

a) poskytovateľ nenávratného finančného príspevku a ním poverené osoby,

b) útvar vnútorného auditu riadiaceho orgánu alebo sprostredkovateľského orgánu a nimi poverené osoby,

c) Najvyšší kontrolný úrad SR a ním poverené osoby,

d) orgán auditu, jeho spolupracujúce orgány (úrad vládneho auditu) a osoby poverené na výkon kontroly / auditu,

e) splnomocnení zástupcovia Európskej komisie a Európskeho dvora audítorov,

f) orgán zabezpečujúci ochranu finančných záujmov EÚ,

g) osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ.

* 1. Zmluvné strany sa zaväzujú v rámci zmluvného vzťahu založeného touto zmluvou dodržiavať a presadzovať platné všeobecne záväzné právne predpisy zakazujúce korupciu.
	2. Objednávateľ je oprávnený započítať pohľadávku zhotoviteľa, a to aj v prípade, že táto pohľadávka zhotoviteľa ešte nie je splatná, so svojimi pohľadávkami voči zhotoviteľovi, ktoré mu vzniknú zo škôd spôsobených zhotoviteľom alebo sankcií voči zhotoviteľovi alebo z iných záväzkov zhotoviteľa voči objednávateľovi a zhotoviteľ k tomu týmto dáva objednávateľovi svoj súhlas. V prípade jednostranného započítania splatnej a nesplatnej pohľadávky zaniknú (stretnú sa) pohľadávky okamihom, kedy bude prejav vôle smerujúci k započítaniu doručený druhej zmluvnej strane. Zhotoviteľ nie je oprávnený započítať akúkoľvek pohľadávku objednávateľa so svojimi pohľadávkami voči objednávateľovi.
	3. Zhotoviteľ nie je oprávnený postúpiť práva a povinnosti vyplývajúce z tejto zmluvy vrátane postúpenia pohľadávky vzniknutej podľa tejto zmluvy alebo s ňou súvisiacej na tretie osoby.
	4. Zhotoviteľ nie je oprávnený zriadiť záložné právo na pohľadávky, ktoré mu vzniknú z tejto zmluvy voči objednávateľovi.
	5. Zhotoviteľ prehlasuje, že bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné právne predpisy, technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených pracovníkov zmluvných strán a rozhodnutiami a vyjadreniami kompetentných orgánov štátnej správy.
	6. Zhotoviteľ prehlasuje, že má oprávnenie vykonávať činnosť v rozsahu predmetu diela a že bude všetky práce vykonávať s celkovou odbornou starostlivosťou a ich uskutočňovanie bude zabezpečovať pracovníkmi so zodpovedajúcou kvalifikáciou. Na stavbe bude po dobu vykonávania prác stále prítomný stavbyvedúci.
	7. Zhotoviteľ v plnej miere ručí za to, že nedôjde k zneužitiu, resp. že neposkytne dokumentáciu a iné materiály týkajúce sa predmetu zmluvy tretím osobám bez písomného súhlasu objednávateľa a nepoužije tieto informácie ani pre iné účely než pre plnenie tejto zmluvy.

**Článok XIV**

 **ZÁVEREČNÉ USTANOVENIA**

* 1. Akékoľvek zmeny alebo doplnky k tejto zmluve sú pre strany záväzné len vtedy, ak sú vyhotovené písomne ako dodatok tejto zmluvy obojstranne podpísaný oprávnenými zástupcami zmluvných strán.
	2. Zmluvné vzťahy neupravené touto zmluvou sa riadia ustanoveniami Obchodného zákonníka a súvisiacimi právnymi predpismi platnými v SR.
	3. Písomnosti zmluvných strán sa doručujú na adresy uvedené v záhlaví tejto zmluvy, resp. na aktuálnu adresu zapísanú v príslušnom registri a považujú sa za doručené dňom prevzatia adresátom.
	4. Písomnosti zmluvných strán sa považujú za doručené aj v prípade, ak boli vrátené odosielateľovi pričom adresát svojím konaním alebo opomenutím zmaril doručenie písomnosti (t. j. v prípade, ak adresát odmietol prevzatie písomnosti, je neznámy, alebo ak v odbernej lehote písomnosť neprevzal). Vo všetkých prípadoch uvedených v predchádzajúcej vete tohto ustanovenia zmluvy sa písomnosť považuje za doručenú uplynutím 3. dňa odo dňa jej odoslania. Účinky doručenia nastanú aj vtedy, ak sa adresát o obsahu a doručení písomnosti nedozvedel.
	5. V prípade, že niektoré ustanovenie tejto zmluvy je neplatné, neúčinné alebo nevykonateľné alebo sa takým stane neskôr, nebude to mať vplyv na platnosť, účinnosť ani vykonateľnosť ostatných ustanovení tejto zmluvy a každá zmluvná strana sa zaväzuje na výzvu druhej zmluvnej strany uzavrieť s ňou novú zmluvu, resp. dodatok k tejto zmluve, ktorým sa nahradí dotknuté (neplatné, neúčinné alebo nevykonateľné) ustanovenie, pokiaľ to bude potrebné a/alebo vhodné na úplné dosiahnutie účelu sledovaného zmluvnými stranami pri uzatváraní tejto zmluvy. Nové ustanovenie pritom musí čo najviac zodpovedať účelu sledovanému dotknutým (nahrádzaným) ustanovením.
	6. Táto zmluva sa vyhotovuje v 3 vyhotoveniach (dve pre objednávateľa a jedno pre zhotoviteľa) a jej neoddeliteľnými prílohami sú :

Príloha č. 1 Cenová ponuka zhotoviteľa – rozpočet a ocenený výkaz výmer

Príloha č. 2 Harmonogram prác zhotoviteľa

Príloha č. 3 Protokol o odovzdaní a prebratí staveniska

Samostatnou prílohou tejto zmluvy je projektová dokumentácia diela zhotovovaného podľa tejto zmluvy a, ak je to relevantné, zoznam subdodávateľov podľa bodu 13.2. tejto zmluvy.

* 1. Zmluvné strany prehlasujú, že sa s obsahom tejto zmluvy oboznámili, porozumeli mu a túto zmluvu uzavreli v slobodnej vôli, čo potvrdzujú svojimi vlastnoručnými podpismi.

Vo Veľkej Hradnej dňa V  dňa

............................................................ ...........................................................

Objednávateľ: JUDr. Michal Bako Zhotoviteľ:

 predseda predstavenstva

............................................................

Objednávateľ: Róbert Žatko

 člen predstavenstva